Document ID: 32008R0518

KOMISIJOS REGLAMENTAS (EB) Nr. 518/2008
2008 m. birželio 10 d.
kuriuo nustatoma pagalbos neperdirbtoms džiovintoms vynuogėms ir neperdirbtoms džiovintoms figoms saugoti suma 2007-2008 prekybos metais
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1996 m. spalio 28 d. Tarybos reglamentą (EB) Nr. 2201/96 dėl bendro perdirbtų vaisių ir daržovių produktų rinkų organizavimo (1), ypač į jo 9 straipsnio 8 dalį,
kadangi:
(1)
Reglamentu (EB) Nr. 2201/96 nustatyta pagalbos schema nuo 2008 m. sausio 1 d. panaikinta Tarybos reglamentu (EB) Nr. 1182/2007 (2), nustatančiu konkrečias vaisių ir daržovių sektoriaus taisykles. Tačiau tokia pagalbos schema toliau taikoma 2007-2008 prekybos metais produktams, kuriems taikoma Reglamento (EB) Nr. 1182/2007 55 straipsnio 1 dalis.
(2)
Reglamento (EB) Nr. 2201/96 9 straipsnio 4 dalyje nustatyta, kad pagalba už faktinį saugojimo laiką suteikiama saugojimo agentūroms, pagal minėto 9 straipsnio 1 dalį supirkusioms Sutana vynuoges, Corinthe veislių razinas ir džiovintas figas.
(3)
Reikia, laikantis 1999 m. liepos 23 d. Komisijos reglamento (EB) Nr. 1622/1999, nustatančio išsamias Tarybos reglamento (EB) Nr. 2201/96 dėl neperdirbtų džiovintų vynuogių ir neperdirbtų džiovintų figų saugojimo schemos taikymo taisykles (3), 7 straipsnio, nustatyti pagalbos neperdirbtoms džiovintoms vynuogėms ir neperdirbtoms džiovintoms figoms saugoti sumą 2007-2008 prekybos metais.
(4)
Šiame reglamente numatytos priemonės atitinka Bendro žemės ūkio rinkų organizavimo vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
2007-2008 prekybos metų produkcijai saugoti pagal Reglamento (EB) Nr. 2201/96 9 straipsnio 4 dalį skiriama tokia pagalba:
a)
razinoms:
i)
0,1408 EUR per dieną už toną grynojo svorio iki 2009 m. vasario 28 d.;
ii)
0,1148 EUR per dieną už toną grynojo svorio nuo 2009 m. kovo 1 d.;
b)
džiovintoms figoms, 0,1311 EUR per dieną už toną grynojo svorio.
2 straipsnis
Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje, 2008 m. birželio 10 d.

Labels: 17
6